Blue text on a black background

Description automatically generated with medium confidence*2023 m. birželio 8 d.*

*Pranešimas žiniasklaidai*

**Stulbinantis „Warner Bros.“ studijos 100-metis papasakotas laidų cikle**

**Prieš šimtą metų įkurtos legendinės kino studijos „Warner Bros.“ jubiliejui paminėti pristatomos keturios dokumentinės laidos, kuriose pasakojimais dalinasi žinomi studijos aktoriai, prodiuseriai ir filmų kūrėjai. Pasakojimus pristato aktorius Morganas Freemanas, o laidas režisavo „Oskarui“ ir „Emmy“ nominuota režisierė Leslie Iwerks. Dokumentiką Lietuvoje jau galima peržiūrėti per „HBO“ „Telia Play“ platformoje.**

Šių metų Kanų kino festivalyje oficialioje festivalio klasikos programoje debiutavusios laidos „100 metų su Warner Bros.“ jau pasiekiamos ir Lietuvos žiūrovams. Laidose pasakojama apie kino studijos „Warner Bros.“ įtaką menui, verslui ir kultūrai. Tai nepakartojama istorija apie pasakiškos pramogų studijos šimtmetį. Įžvalgomis ir asmeninėmis istorijomis dalinasi studijoje dirbę režisieriai, aktoriai, prodiuseriai, taip pat žurnalistai ir istorikai.

Studijos istorija pasakojama nuo jos pradžios – įkūrimo praėjusio amžiaus trečiajame dešimtmetyje, keturių brolių iš emigrantų šeimos pastangomis, tęsiant per įspūdingus dešimtmečius, kupinus kūrybinės rizikos, paveikaus pasakojimo, iki istorinių susijungimų šio amžiaus pradžioje, kurie pakeitė bendrovę ir pavertė ją pasauline pramogų jėgaine.

Pasakojant Morganui Freemanui, žiūrovai galės pamatyti ikoniškas kino ir televizijos klasika tapusių studijos darbų ištraukas, daugiau nei 60 interviu su žinomais filmų kūrėjais, aktoriais, prodiuseriais. „100 metų su Warner Bros.“ auditorijai siūlo pasinerti į stulbinančių istorijų, kurios per kartų kartas rado kelią į žiūrovų širdis visame pasaulyje, užkulisius.

**Apie „Warner Bros. Discovery“:**

„Warner Bros. Discovery“ („Nasdaq“: WBD) yra lyderiaujanti pasaulinė žiniasklaidos ir pramogų bendrovė, kurianti ir platinanti diferencijuotą turinio ir prekių ženklų katalogą televizijoje, kine ir internete. Bendrovės prekės ženklai, kasdien įkvepiantys, informuojantys ir linksminantys auditoriją, yra pasiekiami daugiau nei 220 šalių ir 50 kalbų. Tarp jų – „Discovery Channel“, „discovery+“, „CNN“, „DC“, „Eurosport“, „HBO“, „HBO Max“, „HGTV“, „Food Network“, „OWN“, „Investigation Discovery“, „TLC“, „Magnolia Network“, „TNT“, „TBS“, „truTV“, „Travel Channel“, „MotorTrend“, „Animal Planet“, „Science Channel“, „Warner Bros. Pictures“, „Warner Bros. Television“, „Warner Bros. Games“, „New Line Cinema“, „Cartoon Network“, „Adult Swim“, „Turner Classic Movies“ ir kiti. Norėdami gauti daugiau informacijos, apsilankykite www.wbd.com.